open-index/open-wikipedia-markdown huggingface dataset:
VM i fekting 1935

**VM i fekting 1935** (verdensmesterskapet i fekting) ble arrangert i Lausanne i Sveits i 1935.

## Medaljetabell

## Referanser
Notitia

**Notitia** betegner i diplomatikken et aktstykke fra den tidlige middelalderen som var avfattet i tredje person fortid, og tjente som bevis for at en rettshandling hadde funnet sted. De inneholdt gjerne en liste over vitner til handlingen. Slike aktstykker er som regel ikke bevart i original, men som avskrifter i tradisjonsbøker. De var særlig vanlige mellom 700- og 1200-tallet.

Et aktstykke som ikke bare beskriver en rettshandling, men som selv er et dispositivt dokument, kalles *[[charta]]*.

## Litteratur
*
Spydnebbdykker

**Spydnebbdykker** (*Podiceps major*) er en limnisk art i dykkerfamilien (Podicipedidae). Den har to underarter, *P. m. major* og *P. m. navasi*, og er utbredt i Sør-Amerika. Spydnebbdykkeren er den største av dykkerartene.

## Beskrivelse
Spydnebbdykkeren er svært stor, og har mer fasong som en skarv eller gås, enn andre dykkerfugler. Den er ca 67–80&nbsp;cm og veier vanligvis rundt 1600 gram, men kan veie så mye som opp til 2&nbsp;kg. Hodet og nakken er svart, framsiden på halsen er rødbrun. Oversiden er svart og undersiden er hvit.

## Inndeling
Inndelingen følger HBW Alive og er i henhold til Llimona *et al.* (2017). Norske navn på artene følger Norsk navnekomité for fugl og er i henhold til Syvertsen *et al.* (2008). Norske navn i parentes er ikke offisielle navn, men kun en midlertid beskrivelse (i påvente av et offisielt navn).

* Mirandornithes
** Podicipediformes, lappedykkere
*** Podicipedidae, dykkerfamilien
**** *[[Rollandia]]*
**** *[[Tachybaptus]]*
**** *[[Podilymbus]]*
**** *[[Poliocephalus]]*
**** *[[Podiceps]]*
***** *P. major*, spydnebbdykker (Sør-Amerika)
****** *P. m. major*, det nordvestre Peru, Paraguay og det ekstremt sørøstre Brasil sørover til Patagonia og det sentrale Chile
****** *P. m. navasi*, Sør-Chile (sør for Biobío)
***** *[[Gråstrupedykker|P. grisegena]]*, gråstrupedykker (Eurasia og Nord-Amerika)
***** *[[Toppdykker|P. cristatus]]*, toppdykker (Eurasia og Afrika)
***** *[[Horndykker|P. auritus]]*, horndykker (Eurasia og Nord-Amerika)
***** *[[Svarthalsdykker|P. nigricollis]]*, svarthalsdykker (Eurasia og Nord-Amerika)
***** *[[Colombiadykker|P. andinus]]*, colombiadykker (†, sist observert i 1977) (Sør-Amerika)
***** *[[Podiceps juninensis|P. juninensis]]*, (inkadykker eller nordlig sølvdykker, ikke navngitt) (Sør-Amerika)
***** *[[Sølvdykker|P. occipitalis]]*, sølvdykker (Sør-Amerika)
***** *[[Junindykker|P. taczanowskii]]*, junindykker (Sør-Amerika)
***** *[[Tiaradykker|P. gallardoi]]*, tiaradykker (Sør-Amerika)
**** *[[Aechmophorus]]*

## Utbredelse
Underarten *Podiceps major major* er utbredt i vestlige Peru, Paraguay, sørøstlige Brasil, Uruguay, sentrale Chile og i sørlige Argentina. Underarten *Podiceps major navasi* er utbredt i sørlige deler av Chile.

Spydnebbdykkeren holder til i åpne vannområder, for det meste på innsjøer og på elver med liten strøm, ofte omringet av skog. Utenfor hekkesesongen holder de til i estuarer og bukt, gjerne med mye tare.

## Atferd
### Ernæring
Spydnebbdykkeren spiser hovedsakelig fisk, som regel på 10&nbsp;cm og mindre, men den kan også spise større fisk.

### Hekking
Spydnebbdykkeren hekker i innlandet. De fleste legger eggene sine mellom oktober og januar, og den legger mellom tre og fem egg. To kull, og muligens flere, kan bli oppdratt samtidig.

## Referanser




## Eksterne lenker
*
Giert Werring

**Giert Jørgen Werring** (født 7. januar 1950 i Kristiansand, Norge)er en norsk figurspiller, dukkemaker, skuespiller, og festivalsjef.

## Kunstnerisk virke
Werring har bakgrunn som barnehagelærer, og begynte tidlig å inkludere dukketeater i sitt pedagogiske virke. Etter hvert ble han profesjonell dukkespiller, og etablerte sitt eget dukketeaterkompani Baldrian og Musa.

Høsten 1986 oppførte Giert Werring og danske Ole Bruun-Rasmussen, som sammen kalte seg Drømmespejlet, stykket *Øen* på Norsk Dukketeaterforenings figurteaterfestival på Gol. En av de andre festivaldeltagerne, Thorbjørn Thorbjørnsen, skrev om denne forestillingen at*«Øen» er vel blitt en dukketeaterklassiker, hvis ikke bør den bli det, fort. Det vare, nesten enkle spillet som er så vanskelig må få noe til å røre seg i enhver innehaver av hjerte og sjel. Takk for «Øen» og takk for alt jeg lærte.* 

### Den Internasjonale Figurteaterfestivalen
Giert Werring var i en årrekke primus motor for Den Internasjonale Figurteaterfestivalen, som ble arrangert på Sørlandet med spillesteder i ulike byer. Etter at Arendal kulturhus var innviet, valgte festivalen fra 2009 å legge flere av forestillingene dit.

## Priser og utmerkelser
I 2001 ble Werring tildelt Kristiansand kommunes kulturpris for sitt arbeid med å formidle teaterkunst til barn. Kommunens kulturdirektør Dagny Anker Gevelt begrunnet tildelingen som følger: *«I over 25 år har han gledet store og små med dukketeateret Baldrian og Musa. Som igangsetter av Figurteaterfestivalen har Werring satt Kristiansand på det internasjonale kulturkartet. Som entusiastisk formidler, kursholder og vert for tilreisende studenter og kolleger, er han fremragende ambassadør for byen, og har med tyngde satt Kristiansand på kartet innen internasjonalt figurteater»*.Agder teater v/Giert Werring mottok i 2007 Tyrihansprisen, som deles ut av UNIMA Norge, «for sitt arbeid for å sette fokus på figurteater, særlig gjennom å arrangere Den Internasjonale Figurteaterfestivalen».

## Referanser


## Eksterne lenker
*
Sølvdykker

**Sølvdykker** (*Podiceps occipitalis*) er en monotypisk art i dykkerfamilien (Podicipedidae). Den lever i innsjøer i Sør-Amerika. Arten ble tidligere regnet som konspesifikk med *[[Podiceps juninensis|P. juninensis]]* (og noen gjør det fortsatt), men sistnevnte ble skilt ut som en selvstendig art i 2014.

## Beskrivelse
Sølvdykkeren blir omkring 23–28,5&nbsp;cm lang og minner svært mye om *P. juninensis*, som tidligere ble regnet som én av to underarter. Hodet er gråbrunt og framsiden på halsen er hvit. Øynene har knallrød iris. Nakken og oversiden er gråbrun. Sølvdykkeren skiller seg fra *P. juninensis* dusere kontraster og mer gyldne øredekkere, som starter bak øyene og sprer seg bakover i vifteform. Disse er mørkere sølvgrå hos *P. juninensis*.

## Inndeling
Inndelingen følger HBW Alive og er i henhold til Llimona *et al.* (2017). Norske navn på artene følger Norsk navnekomité for fugl og er i henhold til Syvertsen *et al.* (2008). Norske navn i parentes er ikke offisielle navn, men kun en midlertid beskrivelse (i påvente av et offisielt navn).

* Mirandornithes
** Podicipediformes, lappedykkere
*** Podicipedidae, dykkerfamilien
**** *[[Rollandia]]*
**** *[[Tachybaptus]]*
**** *[[Podilymbus]]*
**** *[[Poliocephalus]]*
**** *[[Podiceps]]*
***** *[[Spydnebbdykker|P. major]]*, spydnebbdykker (Sør-Amerika)
***** *[[Gråstrupedykker|P. grisegena]]*, gråstrupedykker (Eurasia og Nord-Amerika)
***** *[[Toppdykker|P. cristatus]]*, toppdykker (Eurasia og Afrika)
***** *[[Horndykker|P. auritus]]*, horndykker (Eurasia og Nord-Amerika)
***** *[[Svarthalsdykker|P. nigricollis]]*, svarthalsdykker (Eurasia og Nord-Amerika)
***** *[[Colombiadykker|P. andinus]]*, colombiadykker (†, sist observert i 1977) (Sør-Amerika)
***** *[[Podiceps juninensis|P. juninensis]]*, (inkadykker eller nordlig sølvdykker, ikke navngitt) (Sør-Amerika)
***** *P. occipitalis*, sølvdykker, Chile, Argentina og Falklandsøyene i Sør-Amerika, monotypisk
***** *[[Junindykker|P. taczanowskii]]*, junindykker (Sør-Amerika)
***** *[[Tiaradykker|P. gallardoi]]*, tiaradykker (Sør-Amerika)
**** *[[Aechmophorus]]*

## Utbredelse
Sølvdykkeren hekker i Argentina, Falklandsøyene, Chile og overvintrer noe lenger nord (Paraguay, kanskje også såvidt i Brasil og Uruguay). Arten hekker i åpne ferskvannsinnsjøer og svakt alkaliske innsjøer med tett siv i strandsonene.

## Hekking
Sølvdykkeren hekker i små grupper i innsjøer. Reirene lages ofte på flytende plattformer av vegetasjon. I Colombia legger sølvdykkeren eggene oftest i februar, og i Peru blir de som regel lagt mellom september og mars, hvor de fleste blir lagt mellom november og januar.

## Referanser




## Eksterne lenker
*
Samtrafiken i Sverige

**Samtrafiken i Sverige AB** er et svensk aksjeselskap som driver tjenesteutvikling i kollektivtrafikkbransjen. Selskapet ble stiftet i 1993 og eies av 37 ulike trafikkselskaper som alle har like stor eierandel.

Samtrafiken utvikler IT-tjenester, for trafikkforetak, som skal gjøre kollektivtransport enklere, mer tilgjengelig og mer pålitelig. Selskapets visjon er å bidra til bærekraftig samfunnsutvikling ved å i samvirke øke bransjens effektivitet, lønnsomhet og fremtidsutvikling.

Selskapet arbeider først og fremst med samordning av trafikkplanleggelsen gjennom tjenester som Resplus, plansamvirke og tidtabeller. Samtrafiken står også bak tjenestene Ledsagningsportalen, et system for samarbeid rundt ledsagelse, og Resrobot, en reiseplanlegger som samler hele Sveriges trafikkinformasjon.

Den største tjenesten er Resplus, som er et billett- og reisesamarbeid der drøyt 50 av Sveriges trafikkselskaper og ca.  steder bindes sammen. Med Resplus får den reisende hele reisen på én billett, uansett hvilke delstrekninger som inngår. På én og samma billett kombineres fjerntog, regiontog, lokaltog, ekspressbusser, regionbusser, by- og lokalbusser, tunnelbane, sporvogn og ferger. Tanken med Resplus er at den reisende skal få en enkel og trygg reise hele veien.

## Referanser


## Eksterne lenker
*
Liste over formennene for Den russiske sosialistiske føderative sovjetrepublikks øverste sovjet

**Formannen for Den russiske sosialistiske føderative sovjetrepublikks øverste sovjet** var leder for nasjonalforsamlingen. Da embetet som Formann for presidiet til Den russiske sosialistiske føderative sovjetrepublikks øverste sovjet ble avskaffet i mai 1990, ble Sovjetets formann både statsoverhode og nasjonalforsamlingens leder. Da Boris Jeltsin tiltrådte som Russlands president 10. juli 1991, ble formannen igjen kun nasjonalforsamlingens leder.

Det øverste sovjet var 1990 – 1993 inndelt i to kamre: Republikksovjetet og Nasjonalitetssovjetet.

## Kilder
*''knowbysight.info''
*''Съезд народных депутатов и Верховный Совет РСФСР / Российской Федерации''
VM i fekting 1981

**VM i fekting 1981** (verdensmesterskapet i fekting) ble arrangert i Clermont-Ferrand i Frankrike i 1981.

## Medaljetabell

## Referanser
Martha Tiahahu

**Martha Christina Tiahahu** (født 4. januar 1800 i Abubu på øya Nusa Laut nær Ambon i Molukkene, død 2. januar 1818 på et skip i Bandasjøen) var en malayisk opprørsleder. 

Marthas mor døde da hun var spedbarn og hun vokste opp med sin far, kaptein Paulus Tiahahu Da de var 16 år deltok de begge i et opprør, og Martha ble etter sin død nasjonalheltinne i det selvstendige Indonesia.

## Historisk bakgrunn
På 1300-tallet begynte eksotiske varer å importeres til Europa. Venezia ble handelsplass for den lukrative krydderhandelen, som ble kontrollert av arabiske sjøfarere. Spania og Portugal prøvde å bryte arabernes monopol og den portugisiske sjøfareren Francisco Serrão ble den første europeer som kom til de krydderøyene i år 1512 i de sørøstasiatiske øyverden. Senere kom nederlendere og briter. Nederlenderne vant striden om øyene og grunnla Det nederlandske ostindiske kompani (VOC) i 1602. Handelsbyen Batavia ble grunblagt i 1619 på øya Java.

I 1800 gikk VOC konkurs og den nederlandske regjering overtok handelsstasjoner og befestninger på forskjellige øyer og etablerte Nederlandsk India. Noen år senere erobret den britiske armé Molukkene. Folk på øyene fikk tjeneste i arméen, blant andre Thomas Matulessy, født 1783 på øya Saparua nær Ambon. Han avanserte til fanejunker og kalte seg Pattimura.

I 1813 returberte britene Sundaøyene og Molukkene til Nederlandene. Aboneserne hadde vennet seg til lokalt styre og fryktet nå hardere kår fra administrasjonen i Batavia. Den nye guvernøren, van den Berg, forsøke å roe innbyggerne, og entlediget den molukkanske hær. Den protestantiske kirke på Molukkene fryktet forverrede vilkår. Den 14. mai 1817 samlet den misnøyde befolkningen seg og valgte Kapitan Pattimura til sin ledere.

## Martha Tiahahus militærliv
Allerede i unge år lærte hun kjenne militærlivet da hun fulgte med sin far på forskjellige oppdrag. År 1816 sluttet Paulus Tiahahu og hans datter seg til Pattimuras geriljastyrke.

### Revolt på øya Saparua

Den 16. mai ble Fort Duurstede angrepet og alle nederlenderne drept, bare van den Bergs seksårige sønn overlevde, skjønt hardt skadet. En av guvernørens tjenere tok hånd om Jean Lubbert. Gutten kunne reise til Nederlandene etter noen år. Han og hans slekt tok navnet van den Berg van Saparua.

I oktober 1817 ble hun tatt til fange men løslatt på grunn av sin alder. Hun fortsatte å kjempe, og da hun atter ble tatt til fange ble hun sendt til Batavia på Java for straffarbeid. På reisen over havet var hun fastlenket på briggens dekk. Hun ble syk og døde på Bandasjøen.

## Ettermæle
Etter Indonesias selvstendighet utnevnte regjeringen den molukkanske frihetskjempen til nasjonens heltinne og den 2. januar ble Martha Christina Tiahahua minnedag. Monumenter over henne ble reist både på øya Ambon og i hennes fødeby Abubu. I 1999 ble hun æret med et frimerke.

## Referanser
Eugène Lami

**Eugène Louis Lami** (født 12. januar 1800 i Paris i Frankrike, død 19. desember 1890 i Paris) var en fransk maler og litograf.

## Biografi
Lami arbeidet innledningsvis i Horace Vernets malerverksted og studerte senere ved École des Beaux-Arts i Paris sammen med blant andre Camille Roqueplan og Paul Delaroche for Antoine Jean Gros. 

Lami begynte med litografier og gav i 1819 ut en serie med 40 scener fra det spanske kavaleri. I samarbeid med Vernet utførte han *Collections des uniformes des armées françaises de 1791 à 1814* og kom med tiden til å bli berømt for sine fremstillinger av militærhistorie. Disse skildringer av militær art tiltalte den franske kongefamilie. Den skulle bli viktige velgjørere. Også James Mayer de Rothschild ble en viktig mesén som støttet ham.

Hans portrett av 1829 av kong Karl I av England som han føres til fangenskap i Carisbrooke Castle ble innkjøpt av kong Louis-Philippe av Frankrike og var utstilt i Den franske nasjonalforsamling fra 1848 til 1969. Dette verk kom senere, likesom hans portrett av 1840 av Louise Marie Adélaïde de Bourbon-Penthièvre, hertuginnen av d'Orléans i Tuileripalassets haver, til Louvre. 

Foruten litografi arbeidet Lami også i akvarellmediet. For det meste fant han imidlertid sine *sujets* i de høyere samfunnslags hverdagslig og i historien til det land eller det område han akkurat reiste i. Han lot seg også ofte inspirere av Alfred de Mussets verker. Hans storhetstid var under julimonarkiet og det andre franske keiserdømme, og særlig med sine skildringer av det elegante liv.

Lami tilskrives formgivningen av den romantiske tutuen, en hvit ballerina]kjole med flere lag tyll, som første gang ble benyttet i balletten *[[Sylfiden]]* i 1832.

Han foretok flere utstrakte studiereiser gjennom store deler av Europa. I 1854 oppholdt Lami seg på Krimhalvøya, der han ble øyenvitne til Krimkrigen og gjengav den i flere kunstverker. En annen viktig reise førte ham gjennom England og Skottland. 

Lami ble i 1837 ridder og i 1863 offiser i Æreslegionen.

Lamis maleri av *[[Battle of New Orleans]]*, som skildrer det avgjørende punkt i denne amerikanske seier over engelskmennene den 26. januar 1815, er i Louisiana State Museum i The Cabildo i New Orleans. Han mate også en scene fra stortingen av *Redoubt #10* under beleiringen av Yorktown.

## Referanser


## Litteratur
* Lemoisne, Paul André, *Eugène Lami 1800-1890*. Paris 1912.

## Eksterne lenker
* Eksempel på romantisk tutu
Nordre Fløgen

**Nordre Fløgen** er en innsjø på Finnskogen i Våler kommune i Innlandet. Innsjøen ligger ca 310 moh, og har et areal på drøyt 1,3 km². Utløpet er i nord via Svartåa til Kynna. 

Sjøen og området rundt er tilholdssted for blant annet fiskeørn, storlom og trane.

## Referanser
VM i fekting 1987

**VM i fekting 1987** (verdensmesterskapet i fekting) ble arrangert i Lausanne i Sveits i 1987. 

## Medaljetabell

## Referanser
Man's Not Hot

«**Man's Not Hot**» er en humoristisk sang utgitt av den fiktive rapperen Big Shaq, spilt av Michael Dapaah. Sangen er en freestyle rap som ble fremført i BBC-programmet *[[Fire In The Booth]]*.
Galápagospelssel

**Galápagospelssel** (*Arctocephalus galapagoensis*) er en øresel. Den er endemisk for Galápagosøyene i Stillehavet.

## Beskrivelse
Galápagospelsselen er den minste av øreselene. Den har gråbrun pels. Voksne hanner er ca 1,5 meter lang og veier rundt 64 kg. Hunnene er ca 1,2 meter lange og veier rundt 28 kg. Galápagosselene er de selene som bruker minst tid i vannet, rundt 70 prosent av tiden er de på land.

## Utbredelse
Galápagospelsselene er endemisk for Galápogosøyene, og forekommer på de steinete kystområdene på øyene, hvor de lever i store kolonier.

## Atferd
### Reproduksjon
Hunnselene lager egne territorier i koloniene i paringstiden, som foregår mellom august og november, hvor de senere oppdrar ungene sine.

Galápagosselen er den selen som bruker lengst tid på å oppdra ungene sine. Hunnene får bare en unge, og først etter en uke drar hun ut for å skaffe mat. Så drar hun tilbake til ungen periodevis for å die den i noen få dager, før hun deretter drar for å skaffe mat igjen. Hunner kjenner igjen ungen sine på lukten og lyden deres, og ungene kjenner igjen moren sin på hennes tiltrekningsrop.

### Ernæring
Galápagosselen lever for det meste av fisk, blekksprut og skalldyr. De fanger maten sin nær kysten, og som regel også på overflaten av vannet. Likevel er det sett at de har dykket ned til 169 meter. De fanger som regel maten om natten, for da det er enklere å fange dyrene i vannet.

## Eksterne lenker
*
Kappsule

**Kappsule** (*Morus capensis*) er en stor monotypisk pelagisk overflatebeitende sjøfugl i sulefamilien. Den er kategorisert som "sterkt truet" på IUCNs rødliste.

## Biologi
Kappsulen er en stor sjøfugl. Den har hvit fjærdrakt og er svart ytterst på vingene. Hodet og nakken er gult. Den er ca 85-90 cm lang og veier rundt 2600 gram. Nebbet er blått

Kappsulen forekommer i sørlige deler av Afrika. Den hekker på tre øyer i Sør-Afrika og på tre øyer i Namibia. De hekker i store kolonier på flate deler av øyene. Den største kolonien finnes på øya Malgas i Sør-Afrika, hvor det finnes omtrent 140 000 av dem.

Utenom hekkeperioden forekommer de fra Guineabukta på vestkysten av Afrika, rundt Sør-Afrika og nord til Mosambik på østkysten.

Kappsulen starter hekkingen i august eller september. Som regel består hvert kull av ett egg. Begge foreldrene er med på å ruge ut egget, noe som tar mellom 42 og 46 dager. Når ungen klekker ut er den helt svart, mangler fjær og er blind. Den veier kun rundt 90 gram. I løpet av tre uker vokser den og blir en tredjedel så stor som en voksen kappsule.

## Inndeling
Inndelingen følger Birds of the World og Clementslista. Norske navn på artene følger Norsk navnekomité for fugl.

* Suliformes, sulefugler
** Sulidae, sulefamilien, 3 slekter, 10 arter
*** *[[Sula (suler)|Sula]]*, egentlige suler, 6 arter
*** *[[Papasula]]*, monotypisk
*** *[[Morus (suler)|Morus]]*, 3 arter
**** *[[havsule|M. bassanus]]*, havsule
**** *[[kappsule|M. capensis]]*, kappsule (monotypisk)
**** *[[australsule|M. serrator]]*, australsule

## Referanser




## Eksterne lenker
*
Maipú

**Maipú** er en kommune og by i provincia de Santiago og inngår i Santiagos storbyområde. Kommunen har en befolkning på 660.000 innbyggere, noe som gjør den til Chiles nest størsea. Human Development Index er 0,782, som plasserer den på plass 20 i Chile. 

Maipú ble grunnlagt i 1821 ved elven Maipo på det sted der avgjørende slaget ved Maipú stod i 1818 - det sikret Chiles selvstendighet. Her er det også en stor votivkirke til minne om selvsendigheten, som er pilegrimsmål for chilenske katolikker: *Templo Votivo de Maipú* eller *Basílica de Nuestra Señora del Carmen*.

## Referanser


## Eksterne lenker
*
Australsule

**Australsule** (*Morus serrator*) er en stor monotypisk pelagisk overflatebeitende sjøfugl i sulefamilien. Den er utbredt i Australia, New Zealand og på nærliggende øyer.

## Biologi
Australsulens fjærdrakt er hovedsakelig hvit. Den er svart ytterst på vingene og gul på hodet. Den er 84–94&nbsp;cm lang og veier ca 2350 gram. Vingespennet er 160–170&nbsp;cm langt.

Australsulen hekker på kysten av New Zealand, Victoria og Tasmania. De hekker vanligvis kolonivis på øyer utenfor kysten. 87 % av bestanden finnes på New Zealand.

## Inndeling
Inndelingen følger Birds of the World og Clementslista. Norske navn på artene følger Norsk navnekomité for fugl.

* Suliformes, sulefugler
** Sulidae, sulefamilien, 3 slekter, 10 arter
*** *[[Sula (suler)|Sula]]*, egentlige suler, 6 arter
*** *[[Papasula]]*, monotypisk
*** *[[Morus (suler)|Morus]]*, 3 arter
**** *[[havsule|M. bassanus]]*, havsule
**** *[[kappsule|M. capensis]]*, kappsule
**** *[[australsule|M. serrator]]*, australsule (monotypisk)

## Referanser




## Eksterne lenker
*
Stamsund Internasjonale Teaterfestival

**Stamsund Internasjonale Teaterfestival (SIT)** er en festival som arrangeres i Stamsund i Nordland. Festivalen ble grunnlagt i 2001 som en arena for internasjonal utveksling av scenekunst. Det legges vekt på å formidle både teater for voksne og barneforestillinger. Figurteater har vært en viktig del av festivalene som har vært avviklet siden oppstarten i 2001.

## Arrangør og formålsparagraf
Festivalen arrangeres av selskapet Stamsund Internasjonale Teater AS, som ble etablert i 2001 av Teater NOR og Marit Omland.

Foruten selve festivalen, som foregår i sommerhalvåret, arrangerer Stamsund Internasjonale Teater AS også kurs og workshops på helårsbasis. Stiftelsesdokumentet fastsetter at selskapet skal:
* arrangere en årlig internasjonal teaterfestival
* arrangere workshops, konferanser, seminarer eller fagmøter flere ganger hvert år
* produsere hvert år én teaterforestilling med internasjonal deltagelse i Lofoten
* legge opp turnéer for utenlandske forestillinger i Norge
* legge opp turnéer for norske grupper utenlands
* skape varige samarbeid med ulike arrangører i Norge og utlandet
* videreutvikle sitt internasjonale kontaktnett

## 2018
I 2018 finner festivalen sted i perioden 29. mai-2. juni.

## Referanser


## Eksterne lenker
* Stamsund Internasjonale Teaterfestivals hjemmesider - besøkt 6. januar 2018
Kattas Figurteater Ensemble

**Kattas Figurteater Ensemble** er et norsk figurteaterkompani som ble etablert i 2000 av Anne Helgesen.

Kompaniet har base i Tønsberg.

## Oppsetninger (utvalg)

### Grå gubber
Jon Mihle har laget dukker for Kattas Figurteater Ensemble i flere år, og kompaniet anser ham per 2017 som sin fremste dukkemaker. Med utgangspunkt i noen små, grå figurer fremstilt av Mihle utviklet Kattas Figurteater Ensemble videoproduksjonen *Grå gubber* (2008). Deretter improviserte Kattas frem forestillingen *Grå gubber spiller Hamlet* for scenen, med premiere i 2009.  Denne forestillingen ble spilt med stor suksess i årene fremover. Da Mihle senere også laget noen kvinnelige figurer av samme type, lanserte Kattas Figurteater Ensemble stykket *Grå gubber leker med fyrstikker*, som tok utgangspunkt i H.C. Andersens berømte eventyr *[[Piken med svovelstikkene]]* og hadde premiere i 2015. Kattas Figurteater Ensemble beskriver de grå gubbene slik:«Grå Gubber, er en hel kolleksjon av små, grå mannslinger og nå også en del kvinnslinger skapt av Jon Mihle. Disse små grå underlige skapningene har blitt brukt i små episodiske videoer, til læring og til ulike improvisasjoner. I 2009 fikk de sin helt egen forestilling og siden den gang er familien vokst etter hvert som vi har ønsket oss nye grå gubber og kvinner. Grå Gubber har sin egen nettside: www.grågubber.no»Anmelder Fredrik Rütter i Tønsberg Blad var begeistret og skrev: «Det er utrolig hvor mye liv og uttrykk de små gubbene til John Mihle har.»

### ''Chat Noirs skygger''
Teaterets kunstneriske leder Anne Helgesen har forsket på teaterhistorie, og blant annet skrevet bok om Bokken Lasson. I 2016 realiserte Helgesen drømmen om å gjenfortelle historien om Bokken Lasson på scenen. Med sangeren Hilde Louise Asbjørnsen som frontfigur foran en skjerm der historien ble illustrert ved hjelp av skyggespill, og til akkompagnement av Kongelige Norske Marines Musikkorps (Marinemusikken i Horten), hadde forestillingen urpremiere i oktober 2016.

### ''Katharinas Stemmer''
I 2017 satte Kattas Figurteater Ensemble opp forestillingen *Katharinas Stemmer*, som hadde urpremiere i Sem kirke 2. mars 2017, under Tønsberg Middelalderfestival. Dukkene var laget av Jon Mihle. Stykket handler om Katharina von Bora, og var en produksjon i anledning 500-årsjubileet for Martin Luthers oppspikring av sine teser på kirkedøren i Wittenberg, som regnes som starten på reformasjonen.

## Referanser
Madagaskar under Vinter-OL 2018

**[[Madagaskar]]** deltok med én utøver under Vinter-OL 2018 i Pyeongchang i Sør-Korea i perioden 9. – 25. februar 2018.

## Deltakere

## Alpine grener

Madagaskar kvalifiserte én kvinnelig utøver, Mialitiana Clerc. Clerc er født på Madagascar, og ble adoptert av en fransk familie da hun var ett år gammel. Hun lærte å stå på ski i Frankrike.

## Referanser


## Eksterne lenker
* Pyeongchang2018.com - NOC Entries - Madagascar
VM i fekting 2016

**VM i fekting 2016** (verdensmesterskapet i fekting) ble arrangert i Rio de Janeiro i Brasil i 2016. 

## Medaljetabell

## Referanser
Stellersjøløve

**Stellersjøløve** er en sel i øreselfamilien. Den forekommer nord i Stillehavet. Den er monotypisk, som eneste art i slekten *Eumetopias*.

## Beskrivelse

Stellersjøløven er lysere i fargen enn de fleste andre sjøløver. Fargen kan variere fra lyst gult til gulbrun, den kan av og til også ha rødlig farge. Ungene blir født nesten helt svarte, og veier rundt 23 kg. De beholder den mørke fargen i flere måneder etter at de har blitt født. Voksne hunner er ca 2,3-2,9 meter lange og veier ca 240-350 kg. Hannene er større enn hunnene, og er ca 2,8-3,25 meter lange. De veier ca 450-1120 kg. Hannenes panne er høyere og bredere enn hunnenes. De har flatere snute og en manke med grovt hår rundt den tykke halsen.

## Utbredelse

Stellersjøløven er utbredt fra Kurilene og Okhotskhavet i Russland, nordover til Beringstredet og Alaskabukta og videre langs kysten av Canada og USA til øya Año Nuevo i California i sør.

## Atferd
### Ernæring
Fisk er en viktig næring for stellersjøløver. Fiskearter den ofte spiser er alaskatorsk, atkamakrell, kveiter, sild, lodde, flyndrefisker, stillehavstorsk, uerfisker og *[[Cottoidea]]*, i tillegg spiser den også blekkspruter, og i noen tilfeller andre seler.

### Reproduksjon
Ungene blir som regel født en gang mellom mai og juli. Moren blir sammen med ungen i 1-2 uker før hun drar ut på jakt etter mat. Moren kommer tilbake for å ta vare på ungen en periode, før hun drar ut på havet for å fange mat igjen. Slik fortsetter hun, hvor hun gradvis bruker mer tid på havet enn hos ungen, fram til ungen er stor nok til å klare seg selv.

## Kilder
* ''Steller Sea Lion'', The Marine Mammal Center

## Eksterne lenker
*
Norge under Paralympiske vinterleker 2018

**[[Norge]]** deltok med 34 utøvere under **[[Paralympiske vinterleker 2018]]** fra 9. til og med 18. mars i Pyeongchang i Sør-Korea.

## Deltakere

## Medaljevinnere

## Alpine grener

Norge stiller med én utøver i alpine grener.
;Menn

## Langrenn

Norge stilte med 5 mannlige og 2 kvinnelige utøvere i langrenn.

### Distanse
;Menn

;Kvinner

;Stafetter

## Se også
* Norge under Vinter-OL 2018

## Referanser


## Eksterne lenker
* PyeongChang 2018 - NPC Entries - Norway
Sverige under Paralympiske vinterleker 2018

**[[Sverige]]** deltok under **[[Paralympiske vinterleker 2018]]** fra 9. til og med 18. mars i Pyeongchang i Sør-Korea.

## Referanser
VM i freestyle 1986

**VM i freestyle 1986** (verdensmesterskapet i freestyle) ble arrangert i Tignes i Frankrike i 1986.

## Medaljetabell

## Referanser
Kirakkajärvi

**Kirakkajärvi** (enaresamisk: *Karehâšjävri*) er en innsjø i Enare kommune i Finland. Den ligger like nordøst for innsjøen Sevettijärvi, som den har utløp til gjennom ei kort elv. Hovedtilløpet er Vainosjoki, som renner inn i sjøen fra sørøst. Innsjøen er en del av Neidenvassdraget.

Ved vestenden av innsjøen ligger den lille bosetningen Kirakkajärvi. Regionalvei 971 går langs nordbredden av sjøen.

## Referanser
Nils Erik Lenander

(**Nils**) **Erik Lenander** (født 16. april 1883 i Västervik, død 9. mars 1956 i Stockholm) var en svensk gruveingeniør og bedriftsleder. Han var sjef i Orkla fra 1922 til 1938.

Lenander tok artium i Linköping i 1901, og studerte deretter ved Uppsala universitet 1901–1904 og ved Bergshögskolan (en del av Kungliga Tekniska högskolan) 1904–1905. Han arbeidet som gruveingeniør i Vest-Afrika 1906–1907, og var for første gang innom Orkla Gruber på Løkken Verk 1907–1910. Etter en tid som disponent ved AB Ryllshytte zink- och blygruvor i Garpenberg kom han tilbake til Orkla som disponent i 1912. Fra 1922 var han selskapets administrerende direktør. Lenander trakk seg tilbake fra Orkla i 1938, og ble etterfulgt i direktørstolen av Thorry Kiær.

Etter engasjementet for Orkla tok slutt reiste Lenander hjem til Stockholm. Her ledet han konsulentforetaket AB Industrimetoder, som arbeidet med malmprosessering og metallurgi. Han var også involvert i selskapet Svenska Diamantbergborrnings AB, der han gjennom datterselskapet AB Elektrisk malmletning foretok geologiske undersøkelser på vegne av Orkla.

Lenander ble valgt inn i Det Kongelige Norske Videnskabers Selskab i 1935.

## Referanser
Benedicte Margrethe Løvendal

**Benedicte Margrethe, friherreinne Løvendal** (født Rantzau i 1683, død 26. juli 1776 på slottet Mückenberg) var en dansk-tysk adelskvinne, og grunnlegger av jernverket i Lauchammer i det sydlige Brandenburg. 

Benedicte Margrethe ble født på godset Neuhaus i det østlige Holsten som datter av Cai von Rantzau (1650–1704) og Catharine Margrethe von Blome (1649–1687). Den 29. januar 1709 giftet hun seg med friherre og overbergverksdirektør i Sachsen, Waldemar Løvendal, sønn av  Ulrik Frederik Gyldenløve og Sophie Jørgensdatter Urne. Sammen fikk de fire barn, som alle døde tidlig. Benedicte Margrethe tok seg av ektemannens barn fra hans forrige ekteskap – deriblant den senere marskalk i Frankrike Woldemar – samt av barna til August den sterke og hans elskerinne Constantia von Cosel.

## Jernverkseier
Omkring 1716 flyttet friherreinnen fra Dresden til Mückenberg i det sydlige Brandeburg, hvor hun lot oppføre slottet Mückenberg. Etter oppdagelsen av jernforekomster, grunnla hun her et jernverk i 1725, som hun kom til å drive i 51 år. Bedriften forbedret forholdene, blant anndet ved å skaffe arbeidsplasser, for befolkningen i området. Fiherreinnen oppmuntret til skolegang, oppførte bedriftsboliger til arbeiderne og beskyttet befolkningen som best hun kunne.      

Benedicte Margrethe overlevde sin mann med seksogtredve år. Hun døde på Mückenberg den 26. juli 1776, og ble begravet i Nikolaikirken i Lauchhammer sammen med sin ektemann og de fire, avøde barna hennes. En gate og et tidligere gymnasium i Lauchhammer er oppkalt etter henne. Det fremstilles stadig figurer og redskaper i jern og bronse ved det gamle jernverket.

## Referanser
Liste over formennene for Verkhovna Rada

**Formannen for Verkhovna Rada** er leder for Ukrainas nasjonalforsamling.

## 1938–1990

## 1990–1991

## 1991–

## Fotnoter

## Kilder
*''knowbysight.info''
*''Ukrainian ministries, etc.'' på Rulers.org
Guadalupepelssel

**Guadalupepelssel** (*Arctocephalus townsendi*) er en øresel. Den utgjør en av de seks medlemmene av slekten *[[Arctocephalus]]*.

## Beskrivelse
Fargen på guadalupepelsselen kan variere fra mørkebrun til svart. Hannen er vesentlig større enn hunnen. Hannen er rundt 2 meter lang og veier ca 180 kg. Hunnen er rundt 1,5 meter og veier ca 50 kg. 

## Utbredelse
Guadalupepelsselen er utbredt utenfor kysten av California i USA og Californiahalvøya i Mexico, spesielt på Guadalupeøya.

## Reproduksjon
I paringstiden danner hannene egne territorier hvor de parer seg med flere hunner samtidig. Ungene blir født i løpet av juni eller juli. 

## Kilder
* Guadalupe Fur Seal, NOAA Fisheries
* Guadalupe Fur Seal, Marine Mammal Center

## Eksterne lenker
*
Carlo Pedretti

**Carlo Pedretti** (født 6. januar 1928 i Bologna i Italia, død 5. januar 2018 i Lamporecchio i Toscana) var en italiensk historiker. Hans ekspertise var  renessansekunstneren Leonardo da Vincis liv og virke, i særdeleshet hans manuskripter og notisbøker.

## Liv og virke
### Bakgrunn

Calo Pedretti kom fra Bologna. Som 13-åring hadde han lært seg å skrive med venstre hånd og til å lese baklengs, likesom Leonardo kunne.  

edrettis første artikler om Leonardo ble publisert i 1944 da han var 16 år gammel.  Kveldsavisen *[[Corriere della Sera]]* av 31. januar 1952 skrev «I en alder av 23 vet han alt om Leonardo.» 

### Kunsthistorie
Han var professor i kunsthistorie og  «Armand Hammer Chair» i *Leonardo Studies* ved University of California, Los Angeles, hvorfra han ledet *Centro Hammer di Studi Vinciani* med italiensk avdelingskontor i Urbino.  Videre forfattet han mer enn femti bøker og 700 essay og artikler. Han var medlem for styringskomiteen for  «Edizione Nazionale dei Manoscritti e dei Disegni di Leonardo da Vinci», som tar vare på papirene etter Leonardo. Han var også æresmedlem i *Accademia degli Euteleti* som ligger i San Miniato utenfor Pisa.

I 1992 var han i ledelsen av den internasjonale utstilling «I Ponti di Leonardo» (*Leonardos broer*), arrangert av Association Culturelle Excalibur de Lino Lavorgna, i samarbeid med byen Malmö. Utstillingen var ment som et prosjekt til støtte for Øresundsbroen fra Sverige til Danmark.

Han er blitt gitt en rekke italienske utmerkelser, og likeså amerikanske, for sitt virke; han ble æresborger av Arezzo  i 2001 og fikk æresdoktorater fra Universitetet i Ferrara (1991), Urbino (1998) og Milano (det katolske universitetet der, 1999) så vel som fra Universitetet i Caen i Frankrike (2002).

## Verker i utvalg
* *Leonardo, art and science.* Giunti Editore, Firenze/Mailand 2000
* *Leonardo da Vinci, Il Codice Arundel 263 nella British Library*, Giunti Editore, Firenze 1998
* *Leonardo da Vinci − Die Gewandstudien.* Schirmer-Mosel, München 1990 (Originaltitel: *Léonard de Vinci - les études de draperies*), ISBN 3-88814-367-5 (Deutschsprachige Ausgabe des Kataloges zur erstmaligen Ausstellung der Gewandstudien von Leonardo da Vinci vom 3. Dezember 1989 bis 26. Februar 1990 im Louvre).
* *The Literary Works of Leonardo da Vinci: A Commentary to Jean Paul Richter's Edition.* To bind, Berkeley 1977
* *Leonardo; a study in chronology and style.* University of California Press, Berkeley 1973
* *The Drawings by Leonardo da Vinci in the Collection of HM Queen at Windsor Castle.* Tre bind, 1968/1969
* *Leonardo Inedito. Tre Saggi.* Giunti Editore, Firenze 1968
* *Leonardo da Vinci on Painting.* University of California Press, Berkeley og Los Angeles 1964

## Referanser


__NOTOC__
Patsy Reddy

**Patricia Lee «Patsy» Reddy** (født 17. mai 1954 i Matamata) er en nyzealandsk jurist som fra 2016 er generalguvernør i Kongeriket New Zealand. Hun er den 21. embetsinnehaveren.

## Liv og virke
Reddy vokste opp i Te Akau, Matamata og Hamilton. Foreldrene var lærere.

Hun studerte juss ved Victoria University of Wellington, der hun fullførte bachelorgrad i 1976 og mastergrad i 1979. Deretter fikk hun ansettelse ved universitetet, først som *junior lecturer*, så som *lecturer*.

Fra 1982 arbeidet hun som advokat med skatterett, selskapsrett og filmrett som spesialfelt. I 1999 etablerte hun et investeringsselskap sammen med to kolleger. Reddy har sittet i ledelsen i en rekke selskaper og vært involvert i en rekke organisasjoner og i kunstlivet.

I mars 2016 ble Reddy utnevnt til generalguvernør for en periode på fem år. Hun etterfulgte Jerry Mateparae og ble innsatt i embetet 28. september 2016.

## Utmerkelser
Reddy ble i 2014 utnevnt til *Dame Companion* av New Zealands fortjenstorden for sin innsats for kunst- og forretningslivet.

I kraft av embetet som generalguvernør er Reddy ordenskansler for de nyzealandske ordenene New Zealand-ordenen og New Zealands fortjenstorden og første følgesvenn av Dronningens tjenesteorden.

## Referanser


## Eksterne lenker
* New Zealands generalguvernør
Helse Nord IKT

**Helse Nord IKT HF** er et helseforetak eiet av Helse Nord RHF med ansvar for sentral drift og forvaltning av felles IKT-systemer for sykehusene i Nordland, Troms og Finnmark. Helse Nord IKT HF ble etablert som et helseforetak 1. januar 2017.

Helseforetakets direktør er Oddbjørn Schei.

## Se også
* Nasjonal IKT
* Helse Vest IKT

## Referanser


## Eksterne lenker
*
Karekkijärvi

**Karekkijärvi** (enaresamisk: *Kaareehjävri*, skoltesamisk: *Karekkjäuʹrr*) er en innsjø i Enare kommune i Finland. Den ligger 9 kilometer sør-sørøst for Näätämö, og har utløp mot sør til ei kort elv som løper sammen med Vainosjoki. Innsjøen er en del av Neidenvassdraget.

Det er ingen bosetninger ved sjøen.

## Referanser
USA under Paralympiske vinterleker 2010

**[[USA]]** deltok med i alt 50 deltakere i **[[Paralympiske vinterleker 2010]]** i Vancouver, Canada 12. til 22. mars 2010. 

## Medaljevinnerne

## Referanser
Hilda Heine

**Hilda Heine** (født 1951) er en marshallesisk pedagog som var Marshalløyenes president fra januar 2016 til januar 2020 og som ble gjenvalgt til president for en ny fireårsperiode fra januar 2024. Heine var landets første kvinnelige president. I perioden fra 2020 til 2024 var David Kabua president.

## Liv og virke
### Bakgrunn
Hilda Heine ble født den 6. april 1951 og vokste opp på atollen Jaluit. Hun flyttet til Majuro for videregående skolegang.

Heine er universitetsutdannet i USA. Hun har laveregradsutdanning fra University of Oregon i 1970 og tok i 1975 mastergrad i pedagogikk ved University of Hawaii. I 2004 avla hun doktorgrad ved University of Southern California. Heine var den første kvinne fra Marshalløyene som avla doktorgrad.

### Karriere
Heine har arbeidet som skolelærer og rådgiver. Fra 1982 til 1986 var hun leder for videreutdanning ved Community College of Micronesia på Majuro, for så å bli administrativ leder ved College of Micronesia Majuro Campus (1986–1990). Fra 1990 til 1992 var Heine president ved College of the Marshall Islands. Hun grunnla Women United Together Marshall Islands.

Heine var undervisningsminister fra 1992 til 1995. Etter perioden som minister flyttet hun til Hawaii, der hun også arbeidet med utdanning. Fra 2006 til 2011 var Heine programdirektør for Pacific Comprehensive Assistance Center ved Pacific Resources for Education and Learning (PREL) hjemme på Marshalløyene.

I 2015 ble hun valgt til parlamentet fra atollen Aur. Hun ble valgt til president av Nitijela, landets parlament, i januar 2016 etter at forgjengeren Casten Nemra tapte et mistillitsvotum. Heine var eneste kandidat i valget. I januar 2020 tapte hun selv presidentvervet etter avstemning i Nitijela. David Kabua vant presidentvalget.

I januar 2024 tiltrådte hun som president igjen etter at hun fikk 17 stemmer mot Kabuas 16 ved votering i parlamentet 20. november 2023.

Heine er æresdoktor ved College of the Marshall Islands. Hun fikk også et æresdoktorat fra Fu Jen katolske universitet i Ny-Taipei i 2019.

## Referanser
No Offence

***No Offence*** er en britisk fjernsynsserie på Channel 4, skapt av Paul Abbott. Serien følger en gruppe politietterforskere fra Friday Street politistasjon, en avdeling ved Manchester Metropolitan Police (en fiktiv versjon av Greater Manchester Police). Hovedrollen som kriminalbetjent Viv Deering spilles av Joanna Scanlan.

Den første sesongen fokuserer på gruppens etterforskning av seriemordene på unge piker med Downs syndrom. Den ble fornyet for en ny sesong, som består av syv avsnitt og følger etterforskningen av forbryterlederen Nora Attah (Rakie Ayola). Begge sesongene ble filmet i Manchester.

## Rollebesetning
* Joanna Scanlan … kriminalbetjent Vivenne Deering
* Alexandra Roach … kriminaloverkonstabel Joy Freers
* Elaine Cassidy … kriminalkonstabel Dinah Kowalska
* Will Mellor … kriminalkonstabel Spike Tanner
* Colin Salmon … kriminaloverbetjent Darren Maclaren
* Sarah Solemani … kriminalførstebetjent Christine Lickberg
* Saira Choudhry … politikonstabel Tegan Thompson
* Tom Varey … politikonstabel Stuart O’Connell
* Ste Johnson … politikonstabel Jonah Mitchell
* Neet Mohan … politikonstabel Taz Ahmed

## Referanser


## Eksterne lenker
*
Svanedykker

**Svanedykker** (*Aechmophorus occidentalis*) er en fugl i dykkerfamilien. Den er utbredt nedover de vestlige delene av Canada og USA, og i sentrale deler av Mexico.

## Beskrivelse

Svanedykkeren er svart på hodet, nedover nakken, og på overdelen. Underdelen og forsiden av halsen er hvit. Nebbet er gult. Den er ca 55-75 cm lang og veier 795-2000 gram. Vingespennet er 79-102 cm langt.

## Inndeling
Inndelingen følger HBW Alive og er i henhold til Llimona *et al.* (2017). Norske navn på artene følger Norsk navnekomité for fugl og er i henhold til Syvertsen *et al.* (2008). Norske navn i parentes er ikke offisielle navn, men kun en midlertid beskrivelse (i påvente av et offisielt navn).

* Mirandornithes
** Podicipediformes, lappedykkere
*** Podicipedidae, dykkerfamilien
**** *[[Rollandia]]*
**** *[[Tachybaptus]]*
**** *[[Podilymbus]]*
**** *[[Poliocephalus]]*
**** *[[Podiceps]]* (egentlige dykkere)
**** *[[Aechmophorus]]*
***** *[[Svanedykker|A. occidentalis]]*, svanedykker
****** *A. o. occidentalis*, fra det sørvestre og sørsentrale Canada til Baja California og Sinaloa
****** *A. o. ephemeralis*, fra det nordlige Chihuahua til Mexicodalen
***** *[[Gulnebbdykker|A. clarkii]]*, gulnebbdykker

## Hekking
Svanedykkeren hekker i kolonier. Den legger mellom 2 og 4 blå egg. Begge foreldrene er med på å ruge ut eggene, noe som vanligvis tar rundt 24 dager. Etter at ungene er klekt ut av eggene, klatrer de opp på foreldrenes rygg, og de forlater reiret. Ungene blir matet av begge foreldrene.

## Referanser




## Kilder
* Western Grebe, Audubon

## Eksterne lenker
*
Ameenah Gurib-Fakim

**Ameenah Firdaus Gurib-Fakim** (født 17. oktober 1959 i Surinam på Mauritius) er en mauritisk kjemiprofessor som i 2015 ble valgt til landets president. Da hun ble innsatt i embetet 5. juni 2015 ble hun landets første kvinnelige president. Hun gikk av 23. mars 2018 etter kritikk av bruk av et bankkort til private formål.

## Liv og virke
Gurib-Fakim ble født i landsbyen Surinam sør på øya Mauritius.

Gurib-Fakim er utdannet i Storbritannia. Hun fikk bachelorgrad i kjemi ved University of Surrey i 1983 og ph.d.-grad i organisk kjemi fra University of Exeter i 1987.

Etter utdannelsen begynte hun å arbeide ved University of Mauritius, der hun ble professor i organisk kjemi. Gurib-Fakim har særlig interessert seg for fytokjemi og medisinplanter, inkludert etnofarmakologi. Hun har også arbeidet med miljøspørsmål, bevaring av biologisk mangfold og bærekraftig utvikling. Gurib-Fakim  har vært dekan ved naturvitenskapelig fakultet og var fra 2004 til 2010 universitetets pro-visekansler. I 2007 ble hun tildelt L'Oréal-UNESCO-prisen for kvinner i vitenskap for sitt forskningsarbeid med planter fra Mauritius og naboøya Rodrigues og den biomedisinske nytten av disse. I 2010 ble hun tildelt Den afrikanske unions pris for vitenskapskvinner.

Fra 2012 til 2015 satt hun i styret for Barclays Bank of Mauritius.

## President
Gurib-Fakim tilhører ikke noe parti, men ble nominert til presidentposten av statsminister Anerood Jugnauth. Hun ble i 2015 valgt til Mauritius' president av nasjonalforsamlingen og ble innsatt i embetet 5. juni 2015. Gurib-Fakim etterfulgte Kailash Purryag i presidentembetet og ble landets første kvinnelige president.

Etter at det kom fram påstander om at Gurib-Fakim hadde benyttet et bankkort utstedt av Planet Earth Institute i London til private kjøp, ble det meldt at hun trakk seg som president, selv om hun påpekte at pengene var tilbakebetalt. Avgangen ble satt til etter feiringen av 50-året for landets selvstendighet 12. mars. Etter dette meldte presidenten selv at saken dreide seg om forveksling av bankkort, at feilen var rettet og at hun ikke hadde gjort noe kritikkverdig og ikke kom til å trekke seg. Påfølgende dag meldte presidentens advokat at hun vil gå av 23. mars 2018. Så skjedde og visepresident Barlen Vyapoory overtok presidentvervet.

## Utmerkelser
I 2012 ble hun æresdoktor ved Université Pierre-et-Marie-Curie i Paris (Sorbonne Universités). Hun er også æresdoktor ved Greenwich University i Pakistan.

Gurib-Fakim ble i 2007 innvalgt i Linnean Society of London. Hun er *fellow* av Islamic World Academy of Science, av African Science Institute og av African Academy of Sciences.

I 2008 ble hun utnevnt til kommandør av Ordenen Indiahavets stjerne og nøkkel for sin innsats for utdanning og forskning. Som president har hun storkors av samme orden. I 2010 ble hun utnevnt til ridder av De akademiske palmer i Frankrike og i 2016 ble hun tildelt den franske Æreslegionen.

## Referanser
Den lille butikk

***Den lille butikk*** (originaltittel: *Obchod na korze*) er et tsjekkoslovakisk krigsdrama fra 1965 regissert av Ján Kadár og Elmar Klos. Filmen er basert på en roman av Ladislav Grosman.

Den vant Oscar for beste fremmedspråklige film under den 38. Oscar-utdelingen. 

## Handling
Under andre verdenskrig, i en liten by i Den første slovakiske republikk: Den milde slovakiske snekkeren Antonín Brtko blir utpekt av en svoger, som har en innflytelsesrik posisjon i den lokale fascistiske regjeringen, for å overta en liten butikk eid av den eldre jødiske enken Rozália Lautmannová. Mens Brtko sliter med å forklare Lautmannová, som er nesten døv, veldig glemsom og generelt forvirret, at han fra nå av skal være hennes ariske veileder i butikken.

Imrich Kuchár, Brtkos gode venn, kommer og informerer Brtko om at virksomheten hennes er ulønnsom og at Lautmannová er avhengig av donasjoner for å få endene til å møtes. Men Brtko bruker i steden mesteparten av tiden sin på å fikse Lautmannovás møbler eller andre eiendeler, eller forsøke å hjelpe henne med forskjellige kunder. De begynner etter hvert å utvikle et nært vennskap.

Men en dag oppdager Brtko at myndighetene skal samle alle medlemmene fra det jødiske borgerskapet i byen, og transportere dem til andre området. Men Brtko forteller ikke dette til Lautmannová, og vurderer først å skjule henne. Men han begynner snart å stille spørsmål ved denne handlingen når oppsamlingene av jøder faktisk begynner. Men Lautmannová oppdager endelig at en pogrom av jøder er i ferd med å skje, og får panikk. Når Brtko får øye på noen soldater på vei mot butikken, kaster han Lautmannová som nå er i vanvidd, inn i et skap i forsøk på å skjule henne.

## Roller
* Ida Kamińska: Rozália Lautmann
* Jozef Kroner: Antonín Brtko  
* Hana Slivková: Evelyna Brtková
* Martin Hollý: Imro Kuchar
* Adám Matejka: Piti Báči
* František Zvarík:  Markus Kolkotský
* Mikulas Ladizinsky:  Marian Peter

## Referanser


## Eksterne lenker
*
Sjur Ludvigsen Trovaag

**Sjur Olai Ludvigsen Trovaag** (født 26. desember 1906, død 2. april 1943) var en norsk krigsveteran fra andre verdenskrig.

## Krigstjeneste
Trovaag var med i kampene i Norge i april og mai 1940. Han reiste våren 1942 til England MK «Laila» og gikk inn i marinen. Som en del av Shetlandsgjengen var Trovaag med på 6 tokt over Nordsjøen.

Under Operasjon Martin (Red) var Trovaag om bord på MK «Bratholm I» og ble da tatt til fange. 2. april 1943 ble Trovaag og syv andre fra Operasjon Martin (Red) henrettet av tyskerne.

## Referanser